open-index/open-wikipedia-markdown huggingface dataset:
פינצ'י מור

**פנינה (פינצ'י) מור** (7 באוקטובר 1950, כ"ו בתשרי ה'תשי"א – 21 במאי 2013, י"ב בסיוון ה'תשע"ג) הייתה דוגמנית ישראלית, שזכתה לפרסום בעיקר בשנות ה-80.

## ביוגרפיה
מור גדלה ברמת גן. למדה בבית הספר התיכון אליאנס וסיימה בתעודת בגרות במגמת צרפתית.

בצעירותה עבדה כדיילת בחברת התעופה "אל על", במקביל סיימה תואר בספרות צרפתית באוניברסיטת תל אביב ועבדה כמורה פרטית לצרפתית.

בסוף שנות ה-70, בגיל 29, כשהיא כבר אם לשני בנים, החלה לדגמן בתצוגות אופנה ולצילומי עיתונות ומגזינים.

בשנות ה-80, בגיל 36, כשהיא כבר אם לשלושה ילדים, טסה להוואי לייצג את ישראל בתחרות היופי ״אשת העולם״ (מיס יוניברס לנשים נשואות) והוכתרה כסגנית שנייה.

דגמנה לאורך שנים בגדי ים של חברת "גוטקס" והייתה ידועה בגופה החטוב ורגליה הארוכות. אורי אבנרי העניק לה את הכינוי ״הרגליים של המדינה״.

בהמשך עסקה בהפקת אירועי אופנה גדולים בשיתוף עם מוטי רייף. ונבחרה לפרזנטורית הראשית של חברת הקוסמטיקה ״ז'נס קוסמטיקס״.

פינצ׳י הכירה את עמי מור, שהיה כלכל באל על, בתקופת עבודתה בחברה. השניים התחתנו ב-1974, ונולדו להם שלושה ילדים: דן מור - שחקן ויהלומן, טל - יזם הייטק, במאי וצלם, ומאי מאמנת כושר ויזמית בתחום הכושר. בשנות ה-90 התגרשו בני הזוג.
לאחר הגירושין חייתה מור בזוגיות עם מפיק האופנה מוטי רייף ולאחר מכן עם האדריכל נחמן אטשטיין.

בשנת 2010 אובחנה כחולת סרטן המעי הגס וב-21 במאי 2013 נפטרה. נקברה בבית העלמין באבן יהודה.

## קישורים חיצוניים

* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:דיילות אל על
קטגוריה:דיילי אל על
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:שכונת למד: אישים
קטגוריה:ישראליות שנפטרו מסרטן
קטגוריה:ישראלים שנפטרו מסרטן
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2013
קטגוריה:ישראלים שנפטרו ב-2013
קטגוריה:אישים הקבורים באבן יהודה
JLS (להקה)

**JLS** הייתה להקת בנים בריטית. התפרסמו כאשר השתתפו בעונה החמישית של הסדרה האקס פקטור והגיעו למקום השני כאשר הזוכה במקום הראשון הייתה הזמרת אלכסנדרה בורק. ב-24 באפריל 2013 התפרסם כי הלהקה תתפרק לאחר סיום סיבוב ההופעות האחרון שלהם.

## קריירה
### 2006-2008: הקמת הלהקה
ויליאמס נכנס לעסקי המוזיקה על מנת לגייס כסף לעזור לאימו שחלתה בטרשת נפוצה. הוא נבחן למספר להקות בנים אך לא התחבר לאף אחת מהן, וויליאמס שאף להיות כמו להקת הבנים האהובה עליו בויז טו מן. הוא חשב להקים להקה משלו ודרך חברים משותפים הכיר את חומז. הבא שהצטרף ללהקה היה מריגולד והאחרון היה גיל. הארבעה התחברו והקימו את הלהקה שנקרא אז **UFO**. זמן קצר לאחר מכן חתמו על חוזה עם ההקלטות אפיק רקורדס.

### 2008: האקס פקטור
בתחילת 2008 נבחנו חברי הלהקה לעונה החמישית של תחרות הכישרונות האקס פקטור. לאחר שגילו כי להקה אחרת משתמשת באותו שם נאלצו לשנות את שם הלהקה ובחרו בשם **JLS** (ראשי תיבות של **Jack the Lad Swing**). הלהקה הייתה הלהקה האחרונה ששרדה מבין כל הלהקות אשר המנטור שלהם היה לואיס וולש. בגמר הגדול של העונה הגיעו לבסוף למקום השני כאשר במקום הראשון זכתה אלכסנדרה בורק. לאחר התחרות חתמה הלהקה על חוזה מחודש עם חברת אפיק רקורדס.

### 2009-2010: אלבום בכורה
ב-9 בנובמבר 2009 יצא אלבום הבכורה של הלהקה שנקרא **JLS**. הסינגל הראשון מהאלבום היה "Beat Again" שיצא ב-12 ביולי והגיע למעמד של זהב בממלכה המאוחדת. הסינגל השני יצא ב-1 בנובמבר והיה "Everybody in Love". ב-21 בפברואר 2010 יצא הסינגל השלישי והאחרון מהאלבום שהיה "One Shot".

### 2010-2011: אלבום שני
ב-2 ביולי יצא סינגל ראשון מתוך אלבומם השני שנקרא "The Club Is Alive". הסינגל השני יצא ב-12 בנובמבר והיה "Love You More". אלבומם השני יצא שבוע לאחר יציאת הסינגל השני, ב-19 בנובמבר 2010 ונקרא "**Outta This World**". ב-13 בפברואר 2011 יצא הסינגל השלישי והאחרון מהאלבום שיה שיתוף פעולה עם הזמר טייני טמפה ונקרא "Eyes Wide Shut".

### 2011-2012: אלבום שלישי
הסינגל הראשון מהאלבום השלישי של הלהקה היה "She Makes Me Wanna" שיצא ב-24 ביולי. האלבום השלישי של הלהקה נקרא "**Jukebox**" ויצא ב-14 בנובמבר 2011. ב-4 בנובמבר יצא הסינגל השני מהאלבום שהיה "Take a Chance on Me". ב-27 בנובמבר יצא המזמור לחג המולד, "Wishing on a Star", אותו שרו מתמודדי העונה שמינית של האקס פקטור וחברי הלהקה יחד עם להקת ואן דיירקשן. הסינגל השלישי והאחרון מהאלבום היה "Do You Feel What I Feel?" שיצא ב-1 בינואר 2012. ב-16 במרץ יצא השיר "Proud".

### 2012: אלבום רביעי
ב-5 בנובמבר 2012 יצא האלבום הרביעי של הלהקה שנקרא "**Evolution**". הסינגל הראשון מהאלבום יצא ב-21 באוקטובר והיה "Hottest Girl in the World". ב-14 בדצמבר שוחררו שני שירים מהאלבום, "Hold Me Down" ו"Give Me Life", כאשר שניהם הוכרזו כסינגלים הבאים מהאלבום.

### 2013-הווה: אלבום להיטים ופירוק הלהקה
בפברואר 2013 החלו חברי הלהקה לעבוד על חומרים לאלבומם החמישי. ב-24 באפריל 2013 הודיעו חברי הלהקה כי יוציאו לאור אלבום של אוסף הלהיטים שלהם ולאחר סיום סיבוב ההופעות שלהם הלהקה תתפרק. אלבום הלהיטים נקרא "**Goodbye: The Greatest Hits**".

## דיסקוגרפיה
* 2009: JLS
* 2010: Outta This World
* 2011: Jukebox
* 2012: Evolution
* 2013: 

## קישורים חיצוניים

* 

קטגוריה:להקות בנים
קטגוריה:להקות פופ בריטיות
קטגוריה:זוכי פרס המוזיקה הבריטית
קטגוריה:משתתפי אקס פקטור (בריטניה)
קטגוריה:להקות שהוקמו בשנת 2008
קטגוריה:להקות שהתפרקו בשנת 2013
מגינוניים

**מָגִנּוּנִיִּים** (שם מדעי: Monocentridaes) היא משפחה של דגים ממחלקת מקריני סנפיר שמכילה רק 4 מינים. המשפחה נפוצה באזור הטרופי והסוב טרופי של האגן ההודו-שקט (מהאוקיינוס ההודי ועד למרכז האוקיינוס השקט). מינים במשפחה זו מבוקשים מאוד לגידול לאקווריום בגלל צבעם אולם הם יקרים וקשה לגדלם.

## מיון
במשפחה זו שני סוגים וארבעה מינים:
* מין יחיד אננסון (Cleidopus gloriamaris).
* סוג מגינון (*Monocentris*)
**מין מגינון יפני (*Monocentris japonicus*)
**מין *Monocentris neozelanicus*
**מין *Monocentris reedi*

## קישורים חיצוניים

* 

*
פרעות טלסה

**פרעות טלסה** היו מעשי אלימות שנערכו ב-7 בנובמבר 1917 בטלסה, אוקלהומה. האירוע נוהל בידי אזרחים אמריקאים מהקבוצה הגזענית "אבירי החופש", אשר לקחו את החוק לידיהם כנגד קבוצות מיעוט בארצות הברית. הפרעות כוונו כנגד חברי ארגון ה-IWW, ארגון קומוניסטי שקיבל לשורותיו קבוצות מיעוט כגון מהגרים, שחורים ונשים, שלא זכו לייצוג הולם בארצות הברית של תחילת המאה ה-20.

המקרה אירע כש-12 חברי IWW הורשעו על ידי השופט ט.ד. אוונס בפשע של אי-החזקת אגרות מלחמה. השופט אף הרשיע 5 נוספים שלא היו חברי IWW, אבל העידו לטובת חברי הארגון במהלך המשפט. לאחר הפסיקה, איגדה המשטרה את 17 המורשעים והעבירה אותם לבית המאסר בשלוש מכוניות. בדרך לבית המאסר נתקלו השוטרים בקבוצה של כ-50 פעילים של "אבירי החופש", סיעה קצרת יומין של ארגון קו קלוקס קלאן. אנשי המשטרה העבירו את מורשעי IWW לידיהם של "אבירי החופש" ועזבו את המקום.

אנשי קבוצת "אבירי החופש" חטפו את המורשעים באיומי אקדח, ולקחו אותם לאזור מדברי מערבית לעיר. המורשעים נקשרו לעץ אחד זה אחר זה, הולקו בשוט, ולאחר מכן כוסו בזפת ונוצות והופקרו במקום.

## לקריאה נוספת
*רודני אי. ג'ונס (Rodney E. Jones), **פרעות טלסה: תעמולה וייצוג של ה IWW באוקלהומה (The Tulsa Outrage: Propaganda and the Repression of the I.W.W. in Oklahoma)**, הוצאת Oklahoma State University, שנת הוצאה: 2004
* ויליאם ט. לאמפ (William T. Lampe), **מחוז טלסה ומלחמת העולם**, הוצאת טלסה: חברת ההיסטוריה של טלסה והלשכה לחירויות אזרחיות, אבירי החירות ואסירי ה-IWW בטלסה אוקלהומה. *(The 'Knights of Liberty' Mob and the I.W.W. Prisoners at Tulsa, Okla)*, 9 בנובמבר 1917, עמ' 118-122.

## קישורים חיצוניים
* "אבירי החופש" ופעילי ה-IWW - פרסום של הלשכה לחירות האזרח, ארגון זכויות אדם אנטי-מלחמתי בארצות הברית של תחילת המאה ה-20.

## הערות שוליים

קטגוריה:קו קלוקס קלאן
קטגוריה:פשעי שנאה בארצות הברית
קטגוריה:פיגועי טרור בארצות הברית
קטגוריה:1917 בארצות הברית
קטגוריה:מהומות בארצות הברית
קטגוריה:IWW
קטגוריה:טלסה
קטגוריה:רצח באוקלהומה
אלכסנדר השלישי (אפיפיור)

200px|ממוזער|שמאל|אלכסנדר השלישי
[200px|ממוזער|שמאל|הקיסר [פרידריך ברברוסה נכנע ומקבל את מרות האפיפיור. פרסקו בארמון העם בסיינה.]]
**אלכסנדר השלישי** (בלטינית: **Alexander III**; בין 1100 ל-1105 – 30 באוגוסט 1181) היה אפיפיור בין 7 בספטמבר 1159 ועד מותו. בתקופתו הגיעה לשיאה ההתנגשות בין האפיפיורות לבין הקיסרות הרומית הקדושה, עליה שלט במקביל לכהונתו של אלכסנדר הקיסר פרידריך ברברוסה. במהלך המלחמות מול הקיסרות קראה הליגה הלומברדית על שמו את העיר אלסנדריה.

## ביוגרפיה
נולד בשם רולנדו בסיינה. ב-1150 התמנה לקרדינל וב-1153 התמנה לתפקיד בחצר האפיפיור והנהיג את הקרדינלים שהתנגדו לקיסרות ברוח הרפורמה של גרגוריוס השביעי והתכתיב האפיפיורי, שביקש להציב את הסמכות האפיפיורת מעל לזו של כל סמכות חילונית.

לאחר מותו של אדריאנוס הרביעי התכנסה קונקלווה, בה בחרו רוב הקרדינלים ברולנדו, שנטל לעצמו את השם אלכסנדר השלישי. עם זאת, מיעוט של קרדינלים בעלי זיקה לקיסרות הגרמנית סירבה לקבל את הבחירה ומינתה לאפיפיור את אוטאביו דה מונטצ'לי (Ottaviano de Monticelli), כאנטי-אפיפיור שנטל לעצמו את השם ויקטור הרביעי, הקרע התקיים עד לכניעתו של ברברוסה בפני ערי לומברדיה בשנת 1178.

רוב מלכי אירופה, שחששו מעוצמתו של הקיסר, תמכו בוויקטור הרביעי. באלכסנדר השלישי תמכו רק פורטוגל, ספרד, ממלכת סיציליה הנורמנית וערי איטליה. ב-1161 הצטרף גם גזה השני, מלך הונגריה לתמיכה באפיפיוריותו של אלכסנדר השלישי. בהמשך גם הנרי השני, מלך אנגליה ולואי השביעי, מלך צרפת הכירו באלכסנדר השלישי כמנהיג הרוחני העליון של העולם הנוצרי.

ב-1170 גינה אלכסנדר את הנרי השני על רצח תומאס בקט, אותו העלה למעלת קדוש ב-1173. אלכסנדר היה האפיפיור הראשון שהפעיל את מרותו בצפון-מזרח אירופה. ב-1164 ייסד את משרת הארכיבישוף של אופסלה בשוודיה והחל להסדיר את ניצורן של אסטוניה ופינלנד.

מאז בחירתו גיבה אלכסנדר השלישי את הליגה הלומברדית של ערי צפון איטליה שנלחמו כנגד כוחות הקיסרות (תוך יצירת המפלגה הגואלפית). עקב הקרבות נאלץ אלכסנדר לגלות מרומא בין 1162 ל-1165 לקלבריה, ונציה ופריז (כאורחו של לואי השביעי הניח את אבן הפינה לקתדרלת נוטרדאם). בקרב ליינו (Legnano; 29 במאי 1176) הנחיל צבא הליגה הפסד לצבא הקיסר, צעד שהוביל ל"שלום ונציה" במסגרתו הכיר הקיסר באלכסנדר השלישי ולערי לומברדיה הוענקה אוטונומיה.

עם שוך הקרבות וקבלת מלוא מרותו, כינס אלכסנדר השלישי במרץ 1179 את ועידת לטראנו השלישית, הוועידה האקומנית האחת-עשרה ואחת הוועידות החשובות ביותר בימי הביניים. בין יתר החלטות הוועידה הוחלט שהרוב הדרוש בקונקלווה הוא שני-שלישים מקולות הקרדינלים, ביטול כל החלטות האנטי-אפיפיורים, פטור מלא של הכנסייה מכל סמכות שיפוטית אזרחית ושמירה על רכושה העצמאי ממיסי הריבון החילוני, גינוי ואיסור הסימוניה, גינוי ואיסור נישואי כמרים וביקור שלהם במנזרי נשים ללא סיבה טובה וכן הנחיות אנטישמיות: איסור על יהודים ומוסלמים להעסיק משרתים נוצרים וקבלת כל עדות של נוצרי כנגד יהודי בבית משפט. בשולי הוועידה הכיר אלכסנדר השלישי בלגיטימיות שלטונו של אפונסו הראשון, מלך פורטוגל ובכך קידם את מעמדה של פורטוגל כממלכה עצמאית.

מיד לאחר תום הוועידה הכריחו אנשי הקומונה של רומא את אלכסנדר לגלות מן העיר, אליה שב ב-29 בספטמבר 1179. הוא מת בוויטרבו ב-30 באוגוסט 1181.

על פי בנימין מטודלה, היה הממונה על כספי האפיפיור אלכסנדר השלישי יהודי בשם יחיאל בן-אברהם הלוי.

## לקריאה נוספת
* 

## קישורים חיצוניים

* ערך באנציקלופדיה הקתולית
* 
* 

קטגוריה:אפיפיורים איטלקים
קטגוריה:אפיפיורים במאה ה-12
קטגוריה:נפטרים ב-1181
עלילות ספיידרוויק - סודה של לוסינדה

**עלילות ספיידרוויק - סודה של לוסינדה** (באנגלית: **The Spiderwick Chronicles - Lucinda's Secret**) הוא ספר מדע בדיוני לילדים ונוער שנכתב על ידי טוני דיטרליצי והולי בלק ואויר על ידי טוני דיטרליצי. הספר ראה אור בארצות הברית בשנת 2003 והוא השלישי במספר בסדרת הספרים עלילות ספיידרוויק. בשנת 2008 יצא סרט המבוסס על הסדרה, וכן יצא גם משחק וידאו המבוסס עליה. הספר ראה אור בהוצאת Simon & Schuster בארצות הברית ובהוצאת מטר בישראל.

## עלילה
המדריך השימושי נגנב. ג'ארד, סיימון ומאלורי יוצאים לבקר את לוסינדה דודת אימם בבית החולים, שם הם מגלים עוד על עולם השדונים והפיות. היא מספרת להם את הסיפור שבו גילתה את עולם הפיות והשדונים ואיך ראתה את חטיפת אביה (ארתור ספיידרוויק).

## קישורים חיצוניים
* האתר הרשמי של סדרת הספרים
* האתר הרשמי של מחבר ומאייר הספרים טוני דיטרליצי
* האתר הרשמי של מחברת הספרים הולי בלק

קטגוריה:ספרי ילדים ונוער
קטגוריה:ספרי פנטזיה
קטגוריה:ספרי 2004
קטגוריה:ספרי הוצאת מטר
קטגוריה:ספרי הוצאת סיימון אנד שוסטר
קברנוניים

**קברנוניים** (שם מדעי: Gobiidae) היא משפחה של דגי גרם מסדרת הדקראים. זוהי אחת ממשפחות הדגים הגדולות ביותר וכוללת מעל ל־1,800 מינים ב־200 סוגים שונים.

## מאפיינים
רוב מיני המשפחה קטנים ומגיעים לאורך של 10 ס"מ. במשפחה זו נמצאים מיני דגים מהקטנים הקיימים שמגיעים עד לאורך של ס"מ אחד. יוצאי דופן הם שני סוגים *Periophthalmodon* ו־*Gobioides* שמיניהם מגיעים לאורך של 30 ס"מ. למרות שדגים במשפחה זו אינם נאכלים על ידי בני אדם, המשפחה חשובה ומשמשת כמזונם של מיני דגי מאכל כמו הבקלה ודגים שטוחים ממשפחת הסוליתאים.

## מיון
תת־משפחות:
*Amblyopinae
*Benthophilinae
*Gobiinae
*Gobionellinae
*יבשתנים (Oxudercinae)
*Sicydiinae

לפי כמה חלוקות 4 מתת-המשפחות שייכות למשפחה אחרת - אוקסודרסיים.

## גלריה

Gymnogobius petschiliensis(Hamamatsu,Shizuoka,Japan,2007)-2.jpg|*Gymnogobius petschiliensis*
Coryphopterus nicholsii.jpg|*Rhinogobiops nicholsii*
Ctenogobiops tangaroai.JPG|*Ctenogobiops tangaroai*
Stonogobiops nematodes.jpg|*Stonogobiops nematodes*
Rhinogobius flumineus(Hamamatsu,Shizuoka,Japan).jpg|*Rhinogobius flumineus*
Toad goby from Gelendzhik, Caucasus.jpg|*Mesogobius batrachocephalus*
Thorogobius ephippiatus.jpg|*Thorogobius ephippiatus*
Racer goby from the Bug River 3.jpg|*Babka gymnotrachelus*
Microgobius gulosus1.jpg|*Microgobius gulosus*
Amblygobius phalaena.jpg|*Amblygobius phalaena
Neogobiusfluviatilisandkessleri.JPG|*Neogobius fluviatilis
Periophthalmus novemradiatus qtl1.jpg|*Periophthalmus novemradiatus*
Chromogobius_quadrivittatus.jpg|*[[רבגוני מנומר-ראש]]*


## קישורים חיצוניים

## הערות שוליים

*
קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
דוד חבקין

**דוד חבקין** (1930 – אפריל 2013) היה פעיל עלייה מברית המועצות. חבקין הקדיש את חייו למאבק להעלאת יהודי ברית המועצות לישראל.

## קורות חיים
חבקין נולד החל לארגן ב-1954 קבוצות של מאות צעירים שנפגשו באזור בית הכנסת הגדול במוסקבה לשיחות ולפעילויות שונות בנושא היהדות. ב-1958 התכנסו והשתתפו בראש השנה ובשמחת תורה כאלף יהודים בפעילויות שארגן חבקין. באותה שנה נסע גם לגאורגיה לפעילות בנושא העלייה. כשחזר למוסקבה, נאסר וישב בכלא הסובייטי, באשמת הפצת תעמולה ציונית. הוא השתחרר מהכלא ב-1963.

עם שחרורו מן המאסר חזר לפעילות יהודית, נסע לערים שונות ונפגש עם יהודים רבים הכמהים לשמוע על מדינת ישראל. במוסקבה פתח את ביתו למפגשים של עשרות יהודים, על מנת למשוך יהודים נוספים למעגל הפעילות היה נוהג להסתובב עם רשמקול המשמיע מוזיקה ישראלית או עם עיתון או ספר עם אותיות עבריות. הוא האמין שיהודים צריכים להפסיק לפחד וזכותם לממש את זהותם היהודית ואת זכותם לעלות לישראל. היות שדור המבוגרים היה עדיין זהיר וחרד מן השלטונות כיוון את עיקר מאמציו לדור הצעיר. בכוח השפעתו הכריזמטית היו רבים משתחררים מן הפחד ומפסיקים להתבייש במוצאם היהודי. את המצטרפים החדשים היה משכנע להעביר את המסר לחבריהם ומכיריהם וכך גרם לגידול מהיר של מעגל המעורבים בפעילות יהודית.

מלחמת ששת הימים הביאה להתעוררות לאומית בקרב יהודים רבים בברית המועצות. הודות לפעילותו המוקדמת של חוג מצומצם של פעילים שבו לחבקין היה תפקיד מרכזי, להתעוררות זו היו ערוצים מוכנים מראש: צינורות תקשורת, מקומות מפגש, חומרים להפצה. רבבות זרמו לבית הכנסת במוסקבה בחג שמחת תורה ב-1967. בסוף שנות ה-60 מספר היהודים שהתאספו ליד בית הכנסת הגיע ל-20,000. באביב 1969 הגה רעיון של הקמת ועד התאום הכול-ארצי של פעילי העלייה מערים שונות. המפגש הראשון של הוועד התקיים באוגוסט 1969 ובו נדונו מרכיבי הפעילות השונים. במפגש הביע חבקין התנגדות נחרצת להקמת מסגרת פורמלית מחתרתית של הפעילות וטען שבמציאות הסובייטית רק מאבק גלוי וללא מסגרות פורמליות כלשהן יכול להביא לתוצאות רצויות. עמדה זו שהתקבלה על ידי הרוב הבטיחה את הצלחתה של התנועה בהמשך.

השלטונות הכירו בהשפעתו של דוד חבקין על הרחוב היהודי ובחרו לתת לו היתר יציאה לישראל בספטמבר 1969. חבריו לפעילות יהודית ציונית חששו כי עם עזיבתו תדעך הפעילות, אבל התשתית ודרכי הפעולה שהנהיג יצרו בסיס איתן להמשך ולגברת הפעילות. בישראל המשיך חבקין להיות בקשר עם חבריו מברית המועצות ולקבל את פניהם של אלו שעלו אחריו, בהם גרישה פייגין וסילווה זלמנסון.

חבקין ידוע גם כמי שצילם את התמונה המפורסמת של גולדה מאיר כשגרירת ישראל במוסקבה יוצאת מבית הכנסת בין קהל ההמונים שבא לראותה. התמונה הופיעה על צידו האחורי של שטר הכסף לזכרה של גולדה מאיר.

לחבקין היו שני ילדים. נפטר באפריל 2013 ונקבר בהר המנוחות בירושלים.

## ראו גם
* יהדות ברית המועצות
* העלייה מברית המועצות בשנות ה-70
* העלייה מברית המועצות לשעבר בשנות ה-90

## קישורים חיצוניים

* 

## הערות שוליים

קטגוריה:פעילי עלייה
קטגוריה:אסירי ציון בברית המועצות
קטגוריה:עולים בשנות ה-1960
קטגוריה:מורשעים בעבירות על רקע אידאולוגי בברית המועצות
קטגוריה:יהודים הקבורים בהר המנוחות

קטגוריה:ישראלים שנולדו ב-1930
קטגוריה:ישראלים שנפטרו ב-2013
קסיפקטינוס

**קסיפקטינוס** (שם מדעי: *Xiphactinus*) הוא סוג של דג גדול קדום שהשתייך למשפחת האיכתיודקטידיים שבקבוצת האוסטאוגלוסומורפיים במשך הקרטיקון של אמריקה הצפונית.

## מאפיינים
דג זה ששחה בימים של תקופת הקרטיקון וטרף חיות קטנות. הוא נכחד יחד עם שאר החיות שבסוף הקרטיקון. משמעות שמו היא: "בטאי חרב", זאת למרות שלא היה קשור כלל לדגי הסחוס.

דג זה היה הגדול ביותר במשפחתו באורך של 4.5-6 מטרים. מבנה לסתותיו היה בנוי באופן שהקל על הריגת טרפו.

הדג חי במימי היורה והקרטיקון לחופי אירופה, ונצואלה ואמריקה הצפונית, בעיקר סביב הים הפנימי המערבי. הוא ניזון ממיני דגים אחרים, רכיכות ואולי גם מעופות ימיים. הוא עצמו נטרף בידי כרישים ענקיים ומוזאזאוריים ששלטו בימים.

היו לו 2 מינים ידועים: Xiphactinus audax ו-Xiphactinus vetus.

דג זה תואר על ידי החוקר האמריקאי ג'וזף ליידי ב-1870.

## בתרבות
*דג זה מופיע בסדרה מפלצות ים של נייג'ל מארוון שם הוא טורף הספראורניס.
*הוא מופיע בסרט מפלצות ים שם נראית להקה הטורפת דגי גיליקוס.
*בנוסף הוא מופיע בסדרה מפלצות חוזרות לתחייה ובמשחק עולם היורה: המשחק.

## גלריה

קובץ:Xiphactinus audax Skull prepared by Fossil Shack.JPG|גולגולת של קסיפקטינוס
קובץ:XiphactinusDB.jpg
קובץ:Xiphactinus Clean.png
קובץ:Xiphactinus by johnson mortimer-dae88kx.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:איכתיודקטידיים
קטגוריה:בעלי חיים שחיו ביורה באמריקה הצפונית
קטגוריה:בעלי חיים שחיו בקרטיקון באמריקה הצפונית
קטגוריה:בעלי חיים שחיו בקרטיקון באירופה
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1870
סגן נשיא

**סגן נשיא** הוא תפקיד פוליטי במדינות שנהוג בהן משטר נשיאותי ובכמה מדינות שנהוג בהן משטר חצי-נשיאותי או משטר פרלמנטרי.

## סגן נשיא בממשלות
בממשלה, סגן נשיא הוא אדם שאחריותו העיקרית היא לפעול במקומו של הנשיא במקרה של מותו, התפטרותו או אי כושרו של הנשיא.  סגני נשיא נבחרים במשותף עם הנשיא כחבר המתמודד שלהם, או לעיתים רחוקות יותר, מתמנים באופן עצמאי לאחר בחירת הנשיא.

לרוב הממשלות עם סגני נשיא יש אדם אחד בתפקיד זה בכל עת, למרות שבמדינות מסוימות יש שני סגני נשיא או יותר - מקרה קיצוני הוא 12 סגני הנשיא של איראן.  אם הנשיא אינו נוכח, נפטר, מתפטר או אינו מסוגל בדרך אחרת למלא את תפקידו, סגן הנשיא יכהן בדרך כלל כנשיא.  במערכות נשיאותיות רבות, סגני נשיא אולי אינם מחזיקים הרבה כוח פוליטי יומיומי, אך עדיין נחשבים לחברים חשובים בקבינט, בעוד שלסגני נשיא אחרים אולי אין שום מטרה מעבר לפעולה במקום הנשיא במקרה של  מותו של הנשיא, התפטרותו או אי כושרו.  כמה סגני נשיא ביבשת אמריקה מחזיקים גם בתפקיד נשיא הסנאט;  זה המקרה, למשל, בארגנטינה, ארצות הברית ואורוגוואי.  סגן הנשיא לוקח על עצמו לפעמים חלק מהתפקידים הטקסיים של הנשיא, כגון השתתפות בפונקציות דיפלומטיות ואירועים שהנשיא בפועל עשוי להיות עסוק מכדי להשתתף בהם;  סגן נשיא ארצות הברית, למשל, מרבה להשתתף בהלוויות של מנהיגי עולם בשם הנשיא.  במערכות פרלמנטריות או חצי נשיאותיות, סגן נשיא עשוי להתקיים יחד עם ראש ממשלה, כפי שקורה בהודו ובנמיביה, אך נוכחותם של שני המשרדים במקביל היא נדירה.

## סגן נשיא בחברות
בעסקים, "סגן נשיא" מתייחס לתפקידים היררכיים שנע בין תפקידים בכירים במיוחד המדווחים ישירות למנהלים בדרג C (בחברות לא פיננסיות), לתפקידים זוטרים שאינם ניהוליים עם ניסיון של ארבע עד 10 שנים (בחברות פיננסיות)  .

בעסקים לא פיננסיים, סגני נשיא מדווחים לעיתים קרובות ישירות לנשיא או למנכ"ל החברה והם חברים בצוות ההנהלה הבכיר.  לחלק מהתאגידים המשתמשים במונח זה עשויים להיות אנשים עם התואר סגן נשיא האחראי לחטיבות עסקיות ספציפיות (למשל, סגן נשיא למשפטים, סגן נשיא למכירות ושיווק, סגן נשיא לכספים וסגן נשיא למשאבי אנוש).

כאשר יש בדרך כלל כמה סגני נשיא בחברה, אנשים אלה מובחנים לפעמים עם תארים המציינים תפקידים גבוהים יותר הוא סגן נשיא בכיר, כאשר צוות ההנהלה הנותר מחזיק בתואר סגן נשיא.  התואר עוזר סגן נשיא או סגן נשיא שותף משמש בארגונים גדולים מתחת לסגן הנשיא ויכולה להיות רשימה מאוד מפותלת של סוגים אחרים של סמנכ"לים כפי שניתן לראות בסעיף הבא.

מכיוון שלרבים מהסמנכ"לים הללו יש עובדים מינימליים המדווחים להם, נחיצותם הוטל בספק, כאשר למשל מגזין Inc. טוען לשטח את ההיררכיה הארגונית.  באופן דומה, מכיוון שהאוניברסיטאות אימצו מבנה תאגידי יש דאגה לגבי נפיחות מנהלית וסמנכ"לים בתשלום יתר.  בנג'מין גינסברג, מדען פוליטי ופרופסור, טען שההתפשטות של סמנכ"לים ומנהלים אחרים(ביניהם סגני נשיאים) הורסת אוניברסיטאות.  "סגן נשיא תאגיד" הוא מונח ישן יותר המציין בדרך כלל סגן נשיא המוגדר כמנהל תאגיד על ידי הדירקטוריון.  לא כל סגני הנשיא בחברה בסביבה העסקית המודרנית נחשבים כמנהל תאגיד רשמי.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:משרות פוליטיות
הרייס

**הֶרֶייס** (באנגלית: **Herreys**) היא להקת פופ שוודית שפועלת בשוודיה משנות ה-80.
הלהקה מורכבת משלושה אחים, בני הדת המורמונית. בצעירותם עקרה משפחתם למספר שנים לארצות הברית.
לפרסומם הגדול הגיעו כאשר זכו באירוויזיון 1984, אשר נערך בלוקסמבורג.
השיר הזוכה, "Diggi-Loo Diggi-Ley", דיבר על נער אשר מצא נעלי זהב, ובזכותם הוא יכול לעוף ולגרום לחלומות שלו להתגשם.
הביצוע לווה בריקוד מתקתק אשר היווה את רוח התקופה באותן שנים - פופ אירופאי קליל של תחילת שנות ה-80.

הלהקה המשיכה בקריירה מצליחה בעיקר בשוודיה עצמה, ואפילו הוציאו סינגלים באנגלית אשר הצליחו בצורה מסוימת בארצות סקנדינביה אך לא חדרו לאוזן האירופאית של מערב אירופה ושל אנגליה.
בשנות ה-90 וה-2000 הופיעה הלהקה רק באירועים גדולים (קדמי אירוויזיון וכו') שבהם שרו את השיר הזוכה משנת 1984. במהלך השנים התחלפו שני אחים בתפקידים - ריצ'רד, האח הבינוני, הפך לזמר המוביל ופייר, האח הגדול, עבר להיות זמר ליווי.

## קישורים חיצוניים

קטגוריה:שלישיות מוזיקליות
קטגוריה:להקות בנים
קטגוריה:להקות פופ
קטגוריה:להקות שוודיות
קטגוריה:זוכי האירוויזיון: שוודיה
קטגוריה:זוכי האירוויזיון
קטגוריה:משתתפי אירוויזיון 1984
קטגוריה:נציגי שוודיה באירוויזיון
קטגוריה:משתתפי המלודיפסטיבלן
קטגוריה:להקות שהתפרקו בשנת 2014
פזית (דג)

ממוזער|Pseudanthias pleurotaenia
[ממוזער|[פזית ים סוף]]
**פזית** (שם מדעי: *Pseudanthias*) הוא סוג של דג ים ממשפחת הדקריים. הסוג נפוץ בימי האזור ההודי-פסיפי, הכולל את ים סוף, האוקיינוס ההודי ומזרח ומרכז האוקיינוס השקט. הסוג קיבל את שמו עקב צבעם הכתום והאדום הבוהק של מספר מינים מהסוג ובעיקר המין פזית ים סוף הבולטים על רקע מימי השונית.

אלו דגים קטנים הקרובים לדקרים הטורפים. הם שוחים מעל האלמוגים ומלקטים זואופלנקטון ודגיגים החולפים לידם. רבים מההם נעים בקבוצות גדולות. כמו שאר הדקריים, הם דיכוגמיים והנקבות יכולות להפוך לזכרים בבגרותם.

בסוג פזית 63 מינים. מספר מינים מהסוג עברו לסוג Anthias. עדיין זהו הסוג הגדול ביותר בתת-משפחת הפזיתיים (Anthiadinae).

## מינים

## קישורים חיצוניים

## הערות שוליים

קטגוריה:טקסונים שתוארו בידי פיטר בליקר
קטגוריה:דקריים
קטגוריה:בעלי חיים שתוארו ב-1871
עדני מלכותי

**עדני מלכותי** (שם מדעי: *Cicinnurus regius*) הוא מין של עדני יחידי בסוגו. העדני המלכותי נפוץ ביערות השפלה של גינאה החדשה ושל האיים הסמוכים.

## מאפיינים
עדני מלכותי ניזון בעיקר מפירות ומפרוקי-רגליים. תצוגת החיזור הייחודית של הזכר כוללת את ניפוח הבטן, נדנוד הזנב וסדרה של תנועות אקרובטיות של חוטי הזנב המוארכים המאפיינים מין זה.

זהו העדני הקטן ביותר, ואחד מהמרהיבים ביותר. אורכו של העדני כ-16 ס"מ. בטנו של הזכר לבנה, בעוד ראשו וגבו אדומים וכנפיו צבועות באדום, ירוק ושחור. זנבו המוארך מסתיים בשני "דיסקים" ירוקים. הנקבה חומה.
### מצב שימור
מכיוון שמין זה נפוץ בכל רחבי אזור תפוצתו, הוא במצב ללא חשש ברשימה האדומה של ארגון IUCN. הרבייה הראשונה בשבי של מין זה נעשתה על ידי ד"ר סטן ברגמן משוודיה ב-1958.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:עדניים
קטגוריה:עופות יחידים בסוגם
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
קטגוריה:בעלי חיים שתוארו ב-1758
אפרים פישל רבינוביץ

[ממוזער|עם רבי [יעקב אריה מיליקובסקי האדמו"ר מאמשינוב]]
הרב **אפרים פישל רבינוביץ** (כ"ה בכסלו תרפ"ה, 22 בנובמבר 1924 – ט"ו בסיוון תשס"ה, 22 ביוני 2005) היה ראש מתיבתא תפארת ישראל רוז'ין של חסידות בויאן וחבר מועצת גדולי התורה של אגודת ישראל.

## תולדות חייו
נולד בעיר העתיקה בירושלים לרב אריה מרדכי רבינוביץ, חסיד בויאן, ולבת שבע. אביו היה נינו של האדמו"ר רבי יהושע אשר מפוריסוב, בנו של "היהודי הקדוש" מפשיסחה. אמו הייתה בתו של הרב בנימין יהודה לייב ברנשטיין, ראש ישיבת חיי עולם. היה חתנו של הרב משה אהרן סגל. 

בשנות ה-60 נקרא לכהן בראשות ישיבת טאש בקריית טאש שבקנדה. בשנת תשל"ט חזר לישראל ומונה כראש מתיבתא תפארת ישראל, של חסידות בויאן. בשנת תשמ"ט מונה לחבר מועצת גדולי התורה של אגודת ישראל. כיהן כרב קהילת צ'ורטקוב באנטוורפן, והיה נוסע לשם בחגי ישראל.

מספר חודשים לפני פטירתו תמך בחוק יישום תוכנית ההתנתקות (יחד עם האדמו"ר מגור והאדמו"ר ממודז'יץ).

## משפחתו
מבניו: הרב יצחק, רב חסידות בויאן בוויליאמסבורג; הרב יהושע אשר, חתנו של הרב נטע ציינויירט, היה ר"מ בישיבת רוז'ין וכיום רב החסידות בבית שמש; הרב בנימין צבי, ממלא מקום אביו בראשות הישיבה; הרב ישראל, ראש כולל.

אחיו היה הרב בנימין רבינוביץ, דיין בעדה החרדית ומנהיג קהילת משכנות הרועים.

## קישורים חיצוניים

קטגוריה:חברי מועצת גדולי התורה של אגודת ישראל
קטגוריה:חסידי בויאן
קטגוריה:ראשי ישיבה חסידים
קטגוריה:משפחת יעקב יצחק רבינוביץ מפשיסחה
קטגוריה:רבנים חרדים ישראלים
קטגוריה:רבני ישיבת תפארת ישראל - רוז'ין
ג'ילבאב

ממוזער|ג'ילבאב
**גִ'ילְבָּאבּ** (ערבית: **جلباب**) היא גלימת בד ארוכה המהווה חלק מלבוש מסורתי של נשים מוסלמיות. הג'ילבאב המודרני מכסה את כל הגוף למעט הידיים, הפנים והראש. באינדונזיה המילה ג'ילבאב מתייחסת לצעיף לכיסוי הראש ולא לגלימת הגוף. 
החג'אב (באופן מילולי כיסוי) הוא עקרון הצניעות המוסלמי שמקורו בסוּרת אל-חג'אב בקוראן בה הנביא מצווה על נשים לעטות ג'ילבאב שתזהה אותן כמאמינות כדי שלא ייפגעו.

## קישורים חיצוניים

* עוז אלמוג ודליה בר אור, מאפייני לבוש של מוסלמיות דתיות בישראל, אנשים ישראל

קטגוריה:ערכים שבהם תבנית בריטניקה אינה מתאימה
קטגוריה:לבוש אסלאמי לנשים
יזכור (ספר, 1916)

ממוזער|שמאל|כמה ממשתתפי ספר יִזְכֹּר: יישובים (מימין לשמאל): יצחק בן-צבי, דוד בן-גוריון ויוסף חיים ברנר
**יִזְכּוֹר** הוא קובץ מאמרים ביידיש לזכרם של הפועלים והשומרים חללי היישוב היהודי בארץ ישראל, אשר נהרגו בתפקידי הגנה, שראה אור לראשונה בשנת 1916. בין המשתתפים היה הסופר יוסף חיים ברנר.
את הקובץ המקורי ערכו יעקב זרובבל, יצחק בן-צבי ואלכסנדר חשין, ונלוו לו איורים מאת הצייר והפעיל הסוציאליסט מיטשל לובּ (Loeb). הוא יצא לאור על ידי ועדת ארץ-ישראל (פּאלעסטינא קאָמיטעט) של מפלגת "פועלי ציון" בניו יורק בחודש מאי 1916 (תרע"ו) והודפס בארבעת אלפים עותקים.
המהדורה השנייה נערכה על ידי דוד בן-גוריון, שהוסיף לה הקדמה מפרי עטו. מהדורה זו, שגם היא לוּותה באיוריו של לוב, נדפסה בשנת תרע"ז בארבעה-עשר אלף עותקים. במהדורה זו, כמו בראשונה, נמכרו העותקים עד מהרה.
בשנת 1918 הודפסה בלודז' שבמזרח אירופה מהדורה נוספת של הספר, ובה הקדמה מאת שמריהו לוין.
מרטין בובר כתב הקדמה למהדורה נוספת בשפה הגרמנית (בתרגומו של גרשם שלום), שראתה אור בהוצאת "יידישער פערלאג" בברלין בשנת 1918 ובשנת 1920.

חלקים מן הספר הופיעו בתרגום לעברית.
[200px|ממוזער|שמאל|ציורו של [יוסף זלצמן בספר. הצייר מיטשל לוב (Mitchell Loeb)]]
## מהדורות
מהדורה א:
* [[יעקב] זרֻבבל](https://he.wikipedia.org/wiki/%D7%99%D7%A2%D7%A7%D7%91_%D7%96%D7%A8%D7%95%D7%91%D7%91%D7%9C), [י[צחק בן צבי] בן צבי](https://he.wikipedia.org/wiki/%D7%99%D7%A6%D7%97%D7%A7_%D7%91%D7%9F-%D7%A6%D7%91%D7%99) און [א[לכסנדר] חאשין](https://he.wikipedia.org/wiki/%D7%90%D7%9C%D7%9B%D7%A1%D7%A0%D7%93%D7%A8_%D7%97%D7%A9%D7%99%D7%9F) (עורכים), **יזכור**: צום אנדענקען פון די געפאלענע וועכטער און ארבייטער אין ארץ ישראל, ניו יורק: פועלי ציון פאלעסטינא קאָמיטעט, תרע"ו. (הספר בארכיון האינטרנט

מהדורה ב:
* א[לכסנדר] חשין, [ד[וד בן-גוריון] בן-גוריון](https://he.wikipedia.org/wiki/%D7%93%D7%95%D7%93_%D7%91%D7%9F-%D7%92%D7%95%D7%A8%D7%99%D7%95%D7%9F) (עורכים), **יזכור**: (צום אנדענקען די געפאלענע וועכטער און ארבייטער אין ארץ ישראל); געצייכענט פון מ' לאעב, 2טע פערגרעסערטע אויפל', ניו יורק: פועלי ציון פּאלעסטינא קאָמיטעט, תרע"ז. (הספר בארכיון האינטרנט; סריקה נוספת)

בתרגום לגרמנית:

* *Jiskor. ein Buch des Gedenkens an gefallene Wächter und Arbeiter im Lande Israel*; mit einem Geleitwort von Martin Buber, Berlin: Jüdischer Verlag, 1918. (2. Aufl.: 1920.) (הספר בארכיון האינטרנט)


## לקריאה נוספת
*יונתן פרנקל, 'ספר "היזכור" משנת 1911 - הערה על מיתוסים לאומיים בתקופת העלייה השנייה', **יהדות זמננו** 4 (תשמ"ח), 67-96.

## קישורים חיצוניים
*ספרי יִזְכֹּר ראשונים ביישוב החדש בארץ-ישראל, באתר הספרייה הלאומית
* [ל[ייבּ] שפּיזמאַן](https://he.wikipedia.org/wiki/%D7%9C%D7%99%D7%99%D7%91_%D7%A9%D7%A4%D7%99%D7%96%D7%9E%D7%9F), 'עטאַפּן אין דער געשיכטע פון דער ציוניסטישער אַרבעטער-באַוועגונג אין די פאַראייניקטע שטאַטן, בתוך: **געשיכטע פון דער ציוניסטישער ארבעטער באווענונג אין צפון אמעריקע**, כרך ב, ניו יורק: אידישער קעמפער, 1955, עמ' 335–336, בארכיון האינטרנט

## הערות שוליים

קטגוריה:הנצחת חללי מערכות ישראל
קטגוריה:תרבות ביישוב
קטגוריה:ספרי עיון
קטגוריה:ספרי זיכרונות
קטגוריה:יצחק בן-צבי
אלכסנדר נבסקי (סרט)

**אלכסנדר נבסקי** (ברוסית: **Александр Невский**) הוא סרט היסטורי סובייטי שהופק על ידי אולפני הסרטים מוספילם ובוים על ידי סרגיי אייזנשטיין. הסרט מבוסס על אירועי הקרב על הקרח שהתרחש בשנת 1242 ונחשב לאחת מעבודותיו הגדולות של הבמאי. הסרט זכה להצלחה רבה ולבמאי הוענק פרס סטלין. כמו כן הוא קיבל תואר דוקטור לאמנות ללא הכנת עבודת מחקר נפרדת. לאחר חתימת הסכם ריבנטרופ–מולוטוב הקרנת הסרט הופסקה. בשנת 1941, לאחר פלישת גרמניה הנאצית לברית המועצות, הסרט זכה להקרנות מחודשות רבות ולפופולריות רבה.

## עלילת הסרט
הסרט מבוסס באופן כללי על אירועים היסטוריים של המאה ה-13 כאשר התנהל מאבק בין רפובליקת נובגורוד לבין המסדר הטבטוני. האבירים של המסדר החלו במתקפה על השטחים הרוסים וכבשו את פסקוב. אנשי נובגורוד החליטו להציב בראש הכוח את הנסיך אלכסנדר נבסקי שהיה בעל ניסיון קרבי ומוניטין.

במקביל מתנהל "משולש רומנטי" של שני קצינים מצטיינים ותושבת נובגורוד שמבטיחה להתחתן עם המצטיין בקרב. לאחר ניצחון מוחץ על הקרח של אגם פייפסי ראשי האבירים נופלים בשבי. לאחר הניצחון אנשי נובגורוד ופסקוב מתחילים בחגיגות הניצחון. גם הקצינים מתארגנים ומתחתנים.

בסיום הסרט, הנסיך אלכסנדר נבסקי אומר לשבויים המשוחררים "כל אשר יישא חרב אלינו, בחרב יאבד. על כך עומדת ותעמוד המדינה הרוסית" (Но если кто с мечом к нам войдёт, от меча и погибнет! На том стоит и стоять будет Русская Земля!); זהו ניסוח מחודש של דברי ישו בבשורה על-פי מתי כ"ו נ"ב: "השב את-חרבך אל-תערה כי כל-אחזי חרב בחרב יאבדו".

## מידע נוסף
אייזנשטיין התחיל לעבוד על הסרט לאחר קטיעת הפקת שדה בז'ין במרץ 1937, לאחר שהבמאי הואשם בבזבוז. בסיס לתסריט, תחת הכותר הזמני "רוס", יצא בדצמבר 1937. הצילומים החלו ב-5 ביוני 1938 ונערכו בפרסלאבל-זאלסקי, 140 ק"מ מצפון-מזרח למוסקבה, ובאולפני מוספילם. הם הסתיימו ב-4 בנובמבר, זמן קצר לפני תאריך היעד שקבע אייזנשטיין - 7 בנובמבר, יום השנה למהפכת אוקטובר. על השלמת העבודה טרם הזמן קיבל הצוות את עיטור הדגל האדום של העמל. ב-23 בנובמבר נערכה בכורה חגיגית בנוכחות יוסיף סטלין בתיאטרון בולשוי; סטלין חיבק את אייזנשטיין וכינה אותו "בולשביק טוב." 'אלכסנדר נבסקי' יצא לאקרנים ב-1 בדצמבר; במזכר מ-15 באפריל 1939, דיווח יו"ר הוועדה הממשלתית לקולנוע כי צפו בו כבר 23 מיליון איש, נתונים שעשו אותו למצליח ביותר מבין כל סרטי התקופה. הבכורה בניו יורק התקיימה ב-22 במרץ.

הסרט יצא בארץ ישראל ב-23 בספטמבר 1939, בקולנוע מגדלור בתל אביב. יהושע שור כתב ב"דבר" כי הוא מבטא את מגמתו של סטלין לפנות שוב להיסטוריה הרוסית לצורך תמות של אהבת המולד, והעיר כי אף שנאסר באותה עת לאחר הסכם ריבנטרופ–מולוטוב, "אולי יבוא שוב יום קרבות בין שבטי הגרמנים והסלאוים ושוב יעלה על הבד הסוואטי 'אלכסנדר ניבסקי'?" 

בשנת 1986 בוצע חידוש לסרט. במהלך החידוש שונו הכתוביות (ללא שינוי התוכן) והמוזיקה הוקלטה מחדש. לשנת 2013 תוכננה הוצאה של גרסה צבעונית לסרט. לאחר הקרנת הסרט פרוקופייב איחד את כל קטעי המוזיקה שנכתבו עבור הסרט ליצירה מוזיקלית רציפה.

## לקריאה נוספת
* Richard Taylor, **Film propaganda: Soviet Russia and Nazi Germany**, I.B. Tauris, 1999. עמ' 85-98.

## קישורים חיצוניים

* 
* צפייה בסרט

## הערות שוליים

קטגוריה:סרטים סובייטיים
קטגוריה:סרטי 1938
קטגוריה:סרטי דרמה היסטורית
צינור השקיה

250px|שמאל|ממוזער|צינור השקיה
**צינור השקיה** הוא צינור המשמש להשקיה, שניתן לשינוע מאתר לאתר. מצדו האחד הוא מחובר למקור מים, כגון ברז, ומצדו האחר פתוח ומזרים את הנוזלים אל מרחב מוגדר. צינור השקיה נמצא ברוב הגינות ומרחבי הנוי. מיוצר מחומרים פלסטיים, וגם בתוספת חוטי מתכת, לנוחות המשתמשים.

## ראו גם
* ממטרה
* טפטפת

## קישורים חיצוניים

*צינור השקיה באתר הגרעין
* 

קטגוריה:כלים חקלאיים
קטגוריה:השקיה
קטגוריה:גינון: כלים ואביזרים
קטגוריה:צנרת
אדנית

[250px|ממוזער|שמאל|אדניות (ועציצים) בכל המרפסות ב[גימארייש]]
**אדנית** היא מכל לטיפוח צמחים המיועד להצבה על אדן חלון של בתים. בתוך אדנית מצע לגידול צמחים, בדרך כלל עפר מדושן, ובו נזרעים או נשתלים צמחים פרחוניים. נועדה לנוי ולקישוט הבית, מבחוץ ומבפנים.

אדניות מיוצרות ממגוון חומרים: עץ, פלסטיק ואחרים.

## ראו גם
*עציץ

## קישורים חיצוניים

*

קטגוריה:כלי קיבול
קטגוריה:עיצוב פנים
קטגוריה:גינון: כלים ואביזרים
ג'יימס פטרסון

**ג'יימס פטרסון** (באנגלית: **James Patterson**; נולד ב-22 במרץ 1947) הוא סופר אמריקני שפרסם למעלה ממאה ספרים, מהם עשרות הגיעו לראש רשימת רבי המכר של הניו יורק טיימס.

## קורות חיים
פטרסון נולד בעיר ניוברג שבמדינת ניו יורק. סיים את לימודיו האקדמיים עם תואר שני באנגלית, ואף על פי כן החל לעבוד בענף הפרסום. בשנת 1976 פרסם את ספרו הראשון, "The Thomas Berryman Number", מותחן שבו הופיעה הדמות של אלכס קרוס, בלש פרטי החוקר מקרי רצח, שעתידה להיות הדמות הידועה ביותר של פטרסון. על ספר זה זכה פטרסון בפרס אדגר. אף על פי ההצלחה הראשונית הזו, הקריירה הספרותית של פטרסון החלה לתפוס תאוצה החל משנת 1993, עם יציאת ספרו "...אז בא עכביש", שלאור הצלחתו אף עובד לסרט בשנת 2001, תחת השם "שעת העכביש", בכיכובו של מורגן פרימן. ספר זה היה הראשון שנכנס לרשימת רבי המכר של הניו יורק טיימס, והגיע עד למקום השישי בה. הספר היה הראשון מתוך סדרת הספרים של הבלש אלכס קרוס, 19 שנים לאחר שדמות זו הופיעה בספרו הראשון.

לאור הצלחתו פרש פטרסון מעבודתו בפרסום והקדיש את כל זמנו לכתיבה. ספרו "רצח מס' 1", שיצא בשנת 2001 היה לספרו הראשון שהגיע למקום הראשון ברשימת רבי המכר של הניו יורק טיימס. לימים יהפוך פטרסון לסופר שספריו הגיעו יותר מכל סופר אחר לראש רשימת רבי המכר. נכון לנובמבר 2024, 79 מספריו הגיעו למקום הראשון (האחרון שבהם נקרא Eruption) ברשימה.

לצד סדרת הספרים של אלכס קרוס, פטרסון מפרסם גם סדרות אחרות: "מועדון הרצח של הנשים" (שהספר "רצח מס' 1" הוא הראשון בסדרה זו), Maximum Ride, מכשפה וקוסם (שניהם מיועדים לבני נוער), מייקל בנט (בלש משטרת ניו יורק), Daniel X (ספרי מדע בדיוני), ג'ק מורגן (חוקר פרטי) ו-Middle School (המיועד לילדים).

פטרסון גם נודע בזכות שיתוף הפעולה בינו לבין סופרים שונים, כגון: מקסין פטרו, פיטר דה ג'ונג ואנדרו גרוס, ושיתופי פעולה אלו מאפשרים לפטרסון להוציא לאור ספרים רבים בכל שנה: ספרו ה-50, "הרקיע השביעי" יצא לאור בפברואר 2008. ספרו ה-100, Daniel X: Armageddon, יצא לאור באוקטובר 2012.

בשנת 2010 שבר שיא גינס כאשר היה לאדם הראשון שמכר למעלה ממיליון ספרים אלקטרוניים.

באוגוסט 2012 פרסם מגזין פורבס רשימת סופרים מרוויחים ובראשה עמד פטרסון עם הכנסות של 94 מיליון דולר במהלך השנה שלפני הכנת הרשימה.

ב-2014 הוביל פטרסון מחאה חברתית בנוגע למצב שוק הספרים.

## ספריו שתורגמו לעברית
* ...אז בא עכביש – 1995
* חתום בנשיקה – 1997 - עובד לקולנוע בשם זה.
* ג'ק וג'יל – 1998
* מחבואים – 1999
* חתול ועכבר – 1999
* כשהרוח נושבת – 2000
* אדום הוא הורד – 2002
* רצח מס' 1 – 2003
* יומנה של סוזאן לניקולס – 2003
* הזדמנות מס' 2 – 2004
* בית החוף – 2004
* מרי מרי – 2007
* שופט תחת אזהרה – 2008
* בגד ים – 2010
* בלי להשאיר עקבות – 2011
* חטיבת הביניים או שנות חיי הגרועות ביותר – 2011
* משחקים פרטיים – 2012
* אלכס קרוס – 2012
* מכשפה וקוסם – 2013
* בלי להשאיר עקבות – 2013
* ירח דבש שני – 2014
* מצחיק – 2016
* בלתי נראה – 2016
* חטיבת הביניים 2 – תנו לי לצאת מפה! – 2016
* חטיבת הביניים 3 – אחי הוא תחמן ושקרן – 2017
* הנשיא נעדר – 2018
* רוצי רוז רוצי - 2023
* מקס איינשטיין הניסוי הגאוני - 2024

## קישורים חיצוניים

* 

* 
* 
* 
* 

## הערות שוליים

קטגוריה:בוגרי מכללת מנהטן
קטגוריה:בוגרי אוניברסיטת ואנדרבילט
קטגוריה:סופרי מתח ואימה אמריקאים
קטגוריה:זוכי פרס אדגר
קטגוריה:אמריקאים שנולדו ב-1947
פנדר ג'אגואר

250px|ממוזער|שמאל|פנדר ג'אגואר
ממוזער|שמאל| גיטריסט עם פנדר ג'אגואר מנגן בשנת 2015
**פנדר ג'גואר** (באנגלית: Fender Jaguar) היא גיטרה חשמלית המיוצרת על ידי חברת פנדר.

## הגיטרה
גוף הגיטרה הוא מסוג Solid Body, בדומה לאחיותיה פנדר סטראטוקסטר ופנדר טלקסטר. הגיטרה יוצרה לראשונה בשנת 1962 על ידי חברת פנדר, והיוותה את הדגם החדש המוביל של החברה. בשנת 1975 הגיטרה הוצאה לחלוטין מקו הייצור של חברת פנדר, אולם 24 שנים מאוחר יותר, בשנת 1999, הגיטרה הוחזרה לקו הייצור בסגנון וינטג'.
## היסטוריה
גיטרת הג'גואר הוצגה לראשונה בשנת 1962. עיצוב הגוף של הדגם דמה מאוד לעיצובה של גיטרת הפנדר ג'אזמסטר, אך היו בו מספר שינויים - כיסויי כרום למעגלי השליטה, פיקאפים דקים יותר (בעלי מראה וצליל אופייני יותר לגיטרות פנדר אחרות), ובמקום בורר פיקאפים 3 מצבים - 3 מתגים, כאשר 2 מתוכם נועדו להדליק/לכבות אחד מהפיקאפים, והשלישי לחתוך את צלילי הבס. הגיטרה התקבלה באופן כמעט מיידי בקרב מוזיקאים מז'אנר הסארפ, ובמהלך שנות ה-60 נהנתה מפופולריות בקרב הקהל הרחב (אמנם לא כמו דגמים אחרים, יותר מוכרים של החברה). כאשר מוזיקת הסארפ התחילה "להתיישן" וקהל היעד של הדגם פחת, פנדר החליטה להפסיק את יצור הדגם.

בשנות ה-70 החל הדגם להיעלם מעיני הציבור, אך בשנות ה-80 המאוחרות חזר לאור הזרקורים כאשר מוזיקאים שונים מז'אנרי הגראנג', האינדי והפאנק חיפשו גיטרות ישנות של פנדר אשר היו באותה איכות כמו הדגמים הידועים (והיקרים) יותר, אך במחיר זול, ובין הדגמים האלו הייתה גם הג'גואר. הדגם חזר לייצור בשנת 1999 עקב עלייה ניכרת ברמת הביקוש של מעריצים ומוזיקאים. בשנת 2012 החלה פנדר לייצר דגמים המבוססים על הג'גואר של קורט קוביין, סולן להקת נירוונה (אשר היה מזוהה עם דגמים נשכחים נוספים של פנדר), ונחשב לאחת הסיבות העיקריות להחזרת הליך הייצור של הדגמים. שימוש ידוע נוסף בגיטרה הוא בקליפ של רד הוט צ'ילי פפרז, Under The Bridge, בה ג'ון פרושיאנטה הגיטריסט עומד ומנגן את הפתיח של השיר ובגיטרה ניגן גם יובל מנדלסון.

## מבנה הגיטרה

* **גשר**: הגשר הוא גשר עם ידית טרמולו (Tremolo Arm).
* **כפתורים (knobs)**: כפתור טון (חותך את התדרים הנמוכים) וכפתור ווליום.
* **[[פיקאפ (מוזיקה)|פיקאפים]]:** לגיטרה יש 2 פיקאפים. בגרסה אחת של הג'גואר הפיקאפים הם פיקאפי האמבקר (פיקאפים המורכבים משני סלילים זה לצד זה ומונעים רעש רקע), אך לרוב הפיקאפים הם פיקאפים יחידי סליל (Single-coil).
* **פיקגארד:**: בדרך כלל הפיקגארד לבן או אדום כהה, אך לפעמים הוא שחור, תלוי בצבע גוף הגיטרה..
* **גוף הגיטרה:** גוף הגיטרה עשוי מעץ אלדר.
* **בורר פיקאפים:** לג'גואר יש בורר מצבים משודרג, המאפשר הפעלה של כמה פיקאפים בו זמנית, ולא רק בחירה בין פיקאפים, כשאחד פועל כל פעם, כמו בפנדר סטראטוקסטר והפנדר טלקסטר המוקדמות.
* **צוואר:** צוואר הגיטרה בדרך כלל עשוי מעץ מייפל.
* **לוח אצבוע (Fingerboard):** לוח האצבוע בדרך כלל עשוי מעץ רוזווד.
* **חיבור:** חיבור הגיטרה הוא חיבור "1/4 סטנדרטי כמו בכל גיטרה חשמלית מוכרת. החיבור מצוי בחזית גוף הגיטרה, ולא על צדו, כמו בטלקסטר.

## קישורים חיצוניים

קטגוריה:גיטרה
ג'אגואר
פרפרון החוט

**פַּרְפָּרוֹן הַחוּט** או **פרפרון סנפיר החוט** (שם מדעי: *Chaetodon auriga*) הוא מין דג צבעוני ממשפחת הפרפרוניים שבסדרת הדקראים החי לאורך האזור האינדו-פסיפי שבין ים סוף (וכן במפרץ אילת) עד לאיי הוואי ופולינזיה הצרפתית וצפונה עד יפן. הוא חי בשוניות אלמוגים בעומק של עד 35 מטרים.

הפרפרון הוא דג שמגיע לאורך 15 עד 20 ס"מ ובעל גוף מוגבה הדומה מעט לעלה. הוא שחיין איטי המבלה לרוב בינות לאלמוגים ומחפש חסרי חוליות קטנים או פלנקטון. סנפיר הגב של הפרפרון מזדקר לאורך ומסתיים בציצה ארוכה דמוית-חוט ממנה קיבל את שמו.

דג זה מגודל לנוי באקווריום של חובבי דגים. מצבו בטבע הוא ללא חשש אך הוא עלול להיפגע עקב הכחדת שוניות טבעיות.

## גלריה

קובץ:Chaetodon auriga by NPS.jpg
קובץ:Chaetodon auriga setifer.jpg
קובץ:Lisboa Oceanário (10000836714).jpg


## קישורים חיצוניים

* [אוקיינוס-הפורום הישראלי למים](https://web.archive.org/web/20160303170330/http://www.oceans.co.il/content.php?r=161-%D7%A4%D7%A8%D7%A4%D7%A8%D7%95%D7%9F-%D7%9C%D7%91%D7%9F-%D7%9E%D7%A6%D7%97-%D7%A8%D7%90%D7%A7%D7%95%D7%9F-(Chaetodon-lunula))

## הערות שוליים

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:פרפרוניים
קטגוריה:דגים במפרץ אילת
גדעון ספיר (איש קק"ל)

**גדעון ספיר** (24 בדצמבר 1929 - 2 בינואר 2012) היה איש קק"ל, יושב ראש עמותת בית אשל ויקיר העיר באר שבע.

## ביוגרפיה
גדעון ספיר נולד בברלין בירת גרמניה ב-1929. אימו הבריחה אותו לאנגליה, ומשם הוא עלה לארץ ישראל בינואר 1940. הוא למד בבית הספר החקלאי רכסים.

בארץ ישראל התגייס ספיר לפלמ"ח, ונשלח למשמר החופים. במלחמת העצמאות לחם במסגרת פלוגה ד' בגדוד השביעי של חטיבת הנגב והשתתף בקרבות על שחרור באר שבע. לאחר מכן שירת בצה"ל בחיל האספקה עד הגיעו לגיל 70.

בחורף 1960 הגיע ספיר לחורבות בית אשל הנטושה, קבורה תחת גלי אבנים, עשבים ולכלוך. בעקבות זאת יצא עם קבוצת תלמידי תיכון דתי מקיף ב' באר שבע (היום מקיף ה') ליום עבודה בניקוי השרידים. בערב הדליקו חנוכייה על גג הבניין ובישלו קפה על פי מסורת הפלמ"ח.

בשנת 2007 זכה ספיר בתואר יקיר העיר באר שבע. הוא נפטר בביתו בשנת 2012, והובא למנוחות בבית העלמין החדש בבאר שבע .

## פעילות בקק"ל
גדעון היה אחראי לשתילה של עצים רבים, רובם באזור הנגב ויהודה. בתחילה, עבד דרך קרן קיימת יחד עם פועלים. לאחר מכן, המשיך דרך קרן קיימת עם מתנדבים, ולבסוף גם המשיך עם מתנדבים או תיירים מחוץ לישראל דרך המסגרת של עמותת בית אשל.

סך הנטיעות שהיה לו חלק בהן מוערך בכמיליון וחצי עצים.

## פעילות בעמותת בית אשל
החל משנות ה-80 היה ממקימי עמותת בית אשל, אשר פעלה בתחומי מצפה בית אשל, אשר ננטש בסוף 1948. כחלק מפעילויותיה הביאה בני נוער מתנדבים לעבוד ולנקות את אתר בית אשל, לנטוע עצים ושתילים ולהשקותם. בט"ו בשבט הגיעו אוטובוסים רבים מטעם קק"ל, אשר הביאו תיירים מהארץ או מחו"ל, ויחדיו נטעו עצים, השקו את הללו אשר היו כבר נטועים. תחום נוסף בו פעלה העמותה היה מדורת הפלמ"ח בליל העצמאות, אשר נחגגה מדי שנה וזכתה למימון חלקי מטעם עיריית באר שבע, ולאספקת קרשים ועצים מקק"ל, כאשר רוב העבודה נעשה בידי חברי העמותה ומשפחותיהם.

## קישורים חיצוניים
* איש הפלמ"ח הוותיק גדעון ספיר, הלך לעולמו באתר *israeli-muni-news.com*

## הערות שוליים

קטגוריה:לוחמי הפלמ"ח
קטגוריה:עולים במלחמת העולם השנייה
קטגוריה:יקירי באר שבע
קטגוריה:עובדי הקרן הקיימת לישראל
קטגוריה:ישראלים ילידי גרמניה
קטגוריה:ישראלים שנולדו ב-1929
קטגוריה:ישראלים שנפטרו ב-2012
קטגוריה:אישים הקבורים בבאר שבע
מסע קיץ

**מסע קיץ** הוא שעשועון ותוכנית ישראלית בערוץ הילדים, ששודרה מדי קיץ החל משנת 2002 ועד שנת 2012.

בשנתיים הראשונות התחרות הייתה יומית בין ילדים שונים על הזכות לצאת למסע קיץ בחופשת סוכות עם כל מנחי הערוץ כך שלמסע יצאו כ-40 ילדים. החל מקיץ 2004 הפורמט שונה והפך לתחרות בין בנים לבנות.

עד שנת 2005 התוכנית הייתה חלק מרצועת הקיץ של ערוץ הילדים, "כדור פורח". כאשר "**כדור פורח**" ירדה בסוף קיץ 2005 התוכנית נפסקה לשנתיים וחודשה בקיץ 2008.

בתוכנית מסע קיץ יוצאים חמישה בנים וחמש בנות למסע בן מספר ימים (לרוב שלושה ימים) במקומות שונים ברחבי הארץ. במהלך שהותם של המשתתפים במשחק, יתמודדו באתגרים ובמשימות שונות ומגוונות. רקע התוכנית מזכיר בחלקו את התוכנית הישרדות. המשתתפים נבחרים במהלך שעשועון שמשודר בערוץ הילדים לפני עליית התוכנית. המשתתפים שנבחרים ניחנים באומץ, כושר מנהיגות וחשיבה אסטרטגית לניצוח משימות ואתגרים שונים. לבסוף, לאחר המשימות והאתגרים, יקבע מי "יותר שווה"; הבנים או הבנות.
באחת העונות היה בן תאום שבחלק מהמשימות אחיו התחזה אליו בסוף עלו על זה ופסלו את המתמודד.

ב-2013 עלתה במקום "מסע קיץ" תוכנית חדשה בפורמט של תוכנית מציאות בערוץ הילדים בשם "הבנים והבנות". ב-2022 יצאה גרסה שמשלבת בין שתי התוכניות ונקראת "הבנים והבנות: המסע".

## ראו גם
* הבנים והבנות

## קישורים חיצוניים

קטגוריה:תוכניות גיורא חמיצר
קטגוריה:שעשועי ילדים
קטגוריה:ערוץ הילדים: תוכניות וסדרות
קטגוריה:שעשועוני טלוויזיה
קטגוריה:תוכניות מציאות ישראליות
קטגוריה:ערוץ הילדים
קטגוריה:רצועות שידור בטלוויזיה בישראל
כתיבה שיווקית

**כתיבה שיווקית** היא אחד ממקצועות התקשורת השיווקית שכולל כתיבת מאמרים תדמיתיים שמטרתם קידום המוניטין והמכירות של ארגון, מוצר או שירות מסוימים.

כתיבה שיווקית מופיעה בקשת רחבה של אפיקי פרסום כגון עיתונים, עלונים, מודעות רחוב, אתרי אינטרנט ורשתות החברתיות. הכתיבה נעשית על ידי רעיונאי במשרד פרסום או על ידי אנשי שיווק וכתיבת תוכן פנים-ארגוניים, בהתאם לצורך ולסוג הטקסט המתבקש. 

הכתיבה השיווקית מהווה חלק בלתי נפרד בתמהיל השיווק, הפרסום, קידום המכירות והנראות עבור עסקים.

## קידום במנועי חיפוש

בכתיבת תוכן לאתר אינטרנט יש להתחשב גם במטרה של קידום האתר במנועי החיפוש (מה שנקרא SEO) באמצעות שזירת מילות מפתח בתוכן. הדגש בכתיבת תוכן היא פחות על צורתה אלא יותר על תוכנה של הכתיבה ושימוש נכון במילות מפתח ומילות מפתח משלימות. 

בכתיבת מאמרי תוכן הדגש הוא על קידום מילים ספציפיות ובחזרה עליהן על ידי כתיבתם בכותרת המאמר, בכותרת משנה ובמאמר עצמו. בדרך זו כאשר יתבצע חיפוש של המילה במנוע החיפוש, האתר יופיע בדירוג גבוה יותר.

## ראו גם
* רעיונאי
* קידום מכירות
* תקשורת שיווקית
* שיווק באמצעות תוכן

קטגוריה:פרסום באינטרנט
קטגוריה:שיווק באינטרנט
קטגוריה:תקשורת כתובה
Sniper: Ghost Warrior 2

**2 Sniper: Ghost Warrior** הוא משחק ירי בגוף ראשון ומשחק טקטיקה שפותח על ידי City Interactive. המנוע הגרפי של המשחק מאפשר לכדור לנוע ברוח אחרי הירייה, ותנאי צליפה כמו במציאות. יציאת המשחק נקבעה בחודש אוגוסט 2012, אך Eurogamer הודיעו שהמשחק נדחה, ולבסוף הוא יצא ב-12 במרץ 2013.

## ציונים

## ראו גם
*
*Sniper Elite V2

## קישורים חיצוניים
* 
* 
* המשחק באירופה 
* הביקורת ב-IGN 
* כתבה על המשחק 
* המשחק ל-PS3 באתר GameRankings 
* המשחק ל-PC באתר GameRankings 
* המשחק ל-X360 באתר GameRankings 
* המשחק ל-PS3 באתר Metacritic 
* המשחק ל-PC באתר Metacritic 
* המשחק ל-X360 באתר Metacritic 

קטגוריה:משחקי Windows
קטגוריה:משחקי וידאו משנת 2010
קטגוריה:משחקי יריות ממוחשבים (גוף ראשון)
קטגוריה:משחקי רשת מרובי-משתתפים
קטגוריה:משחקי וידאו משנת 2013
קטגוריה:משחקי פלייסטיישן 3
קטגוריה:משחקי Xbox 360
קטגוריה:משחקי התגנבות ממוחשבים
קטגוריה:משחקי יריות טקטיים
קטגוריה:משחקי וידאו שפותחו בפולין
אישון ע"ש מרקוס גאן

**[[אישון]] ע"ש מרקוס גאן** (באנגלית: **Marcus Gunn pupil**; נקרא גם **Relative Afferent Pupillary Defect** או בקיצור **RAPD**), הוא סמן רפואי הנצפה בעת מבחן הפנס המתנדנד, שבו האישון של העין שנפגעה מתרחב כאשר מעבירים את הפנס במהירות מהעין הבריאה לעין הפגועה. אומנם העין שבה או בעצב היוצא ממנה יש פגיעה, גם יוצרת התכווצות אישונים שמופעלת על ידי העצב הקרניאלי השלישי, אך סך ההתכווצות קטן יותר מההתכווצות שגורמת הארת העין הבריאה ולכן בהעברת פנס מהירה, רואים התרחבות אישונים יחסית למצב הקודם.

הארה רגילה (ללא מבחן הפנס המתנדנד) תגרום במצב זה לאישון בעין הפגועה להתכווץ פחות בתגובה לאור ישיר המופעל עליו, אך להתכווץ יותר כשאור מופעל דווקא על האישון הבריא. מצב זה נגרם כתוצאה מפגיעה במסלול האפרנטי או הפרטקטום.

הגורם הנפוץ ביותר לאישון על-שם מרקוס גאן הוא דלקת על עצב הראייה (עצב קרנאילי שני) או מחלה קשה ברשתית. הסמן קרוי על שם האופטלמולוג הסקוטי רוברט מרקוס גאן . על שמו קרויה גם תסמונת מרקוס גאן.

## בדיקה

במבחן הפנס המתנדנד האור מופנה לסירוגין לכל עין, הלוך וחזור. במצב בריא, התגובה היא התכווצות של שני האישונים באופן שווה ללא תלות במיקום הפנס כלפי עין ימין או עין שמאל, כצפוי מרפלקס האישון. במצב הפתולוגי, אור המכוון לעין שנפגעה גורם לכיווץ קטן בלבד בשתי העיניים, מכיוון שפחות אור חודר דרך המסלול האפרנטי אל המוח התיכון. אור המכוון לעין השנייה והבריאה גורם לכיווץ רגיל של שני האישונים עקב מעבר נורמלי של האור במסלול האפרנטי. אי-לכך, אור המכוון לעין שבה יש פגיעה יוצר פחות כיווץ מאשר אור המכוון לעין התקינה.
מצב שונה הוא במקרה של לזיה חמורה ביותר עם דלקת בעצב הראיה שבה הארה על העין שממנה יוצא העצב הדלקתי, לא תגרום לכיווץ כלל.

אישון מרקוס גאן מופיע בין השאר גם במקרים שונים של דלקת בעצב הראיה, אם כי לרב יתאזן רפלקס האישון לאחר יציאה מהשלב הראשוני החמור ותוך כמה חודשים לא יופיע סמן רפואי זה או שיופיע בצורה חלשה מאוד.

### כימות התופעה
ניתן גם לכמת את הסמן הרפואי על ידי כיסוי העין הבריאה במסנן צפיפות נייטרלי וחזרה על העברת הפנס המהירה מעין לעין. משתמשים במסננים בעלי צפיפות אופטית שונה (לרוב 0.3, 0.6, 0.9, 1.2) עד שהתכווצות האישונים בשתי העיניים שווה ולכן נעלמת התרחבות האישון בעל הסמן. המסנן שיפחית את כמות האור הנכנסת בעין הבריאה, במידה זהה לזו המופחתת בעין עם הסמן הרפואי, יצביע על כמות תופעת האישון ע"ש מרקוס גאן.

## ראו גם
*ציקלופלגיה
*מיוזיס
*רפלקס האישון
*בדיקה נוירולוגית

קטגוריה:ראייה
קטגוריה:רפואת עיניים
סייבורג (קומיקס)

**סייבורג** (באנגלית: **Cyborg**) הוא דמות בדיונית של גיבור-על קיבורג המופיעה בחוברות הקומיקס ביקום DC של DC קומיקס. הדמות הופיעה לראשונה בחוברת *DC Comics Presents #26* מאוקטובר 1980 ונוצרה על ידי הכותב מארב וולפמן והמאייר ג'ורג' פרז. הדמות הייתה ידועה כחברה בקבוצת "הטיטאנים הצעירים", אולם החל באתחול המחודש שנעשה ליקום DC, הדמות היא חברה מייסדת של ליגת הצדק.

סייבורג הוא האלטר אגו של ויקטור סטון, בנם של צמד מדענים שהחליטו להשתמש בו כשפן ניסויים לפרויקטים לשדרוג כוחות ואינטליגנציה. אולם, בעוד רמת האינטליגנציה שלו גדלה, הוא מתחיל לתעב את הוריו על מה שעשו לו. בהשפעתו הרעה של חבר לספסל הלימודים, ויקטור מסתבך עם החוק, מפגר בלימודיו ואף משתתף בתגרת רחוב. למרות הכל, הוא מנסה לנהל שגרת חיים נורמטיבית ככל שאפשר, ובסופו של דבר מסרב להצעת חברו להשתתף בפעולת טרור.

כאשר ויקטור מבקר את הוריו במעבדות סטאר, ניסוי במסע בין-ממדי יוצא מכלל שליטה כאשר מפלצת מגיחה מהצד האחר והורגת את אמו. המפלצת תוקפת את ויקטור ומשחיתה את גופו בצורה אנושה בטרם אביו מבריח אותה חזרה לממד שלה. כדי להציל את חיי בנו, אביו מצייד אותו בתותבים נסיוניים אותם עיצב בעצמו. ויקטור נחרד לגלות שמרבית גופו ופניו מכוסים בגפיים מתכתיות ובשתלים מלאכותיים. חרף רצונו ההתחלתי למות, הוא מסתגל אט אט לחייו בעזרת פיזיותרפיסטית שמלמדת אותו לשלוט בשתלים שבו ביתר קלות. עם שחרורו מבית החולים, ויקטור מגלה שחייו הופכים לקשים מנשוא עקב מראהו החדש. חברו לספסל הלימודים מנסה להשתמש בו כנשק במתקפת טרור על האו"ם, אך ויקטור מוצא לעצמו מטרה חדשה בחיים כאשר הוא בוחר להשתמש בנשק שעטה על עצמו לצורך עצירת חברו. הוא מצטרף לקבוצת הטיטאנים הצעירים, שם הוא מוצא חברים המסתכלים אל מעבר למראהו החיצוני המעוות.

## גרסאות מעובדות
### אנימציה

### לייב אקשן

## קישורים חיצוניים

* 
* דף הדמות בפרויקט פאנדום של DC קומיקס

קטגוריה:גיבורי-על ב-DC קומיקס
קטגוריה:דמויות שחורות באנימציה
קטגוריה:דמויות שחורות בסרטים